*Guia docent de l’assignatura Alemany IV*

1. IDENTIFICACIÓ

**Nom de l’assignatura:** Segona Llengua Estrangera (Alemany IV)

**Codi:** 104619

**Titulació:** grau de Direcció Hotelera

**Curs acadèmic:** 2018-2019

**Tipus d’assignatura:** FB

**Crèdits ECTS (hores):** 6 (150 hores)

**Període d’impartició:** 1r (anual)

**Idioma en què s’imparteix:** alemany

**Professorat:** professorat del Servei de Llengües

**Adreça electrònica:** Robert.Fritsche@uab.cat, Eva.Auracher@uab.cat, Ester.Sola@uab.cat

2. PRESENTACIÓ

Aquest curs és una continuació del curs Alemany III. Es completaran els coneixements del nivell A2 i s’avançarà cap al nivell B1.1 en temes com les conjuncions subordinades, les preposicions, els temps verbals, la declinació de l’adjectiu i l’adquisició de vocabulari.

Tenint en compte que el pas del nivell A2 al nivell B1 és un salt gran, el curs està dissenyat per preparar l’estudiant per fer aquest pas amb seguretat. D’una banda, es practicarà més el temari del nivell A2 perquè l’estudiant tingui més seguretat. D’altra banda, s’avançarà en l’adquisició de nova gramàtica i vocabulari del nivell B1.1 per augmentar la capacitat d’expressió de l’estudiant.

Es treballarà amb materials que enfoquen situacions específiques de l’àmbit del turisme, per preparar l’estudiant per al seu àmbit professional.

3. OBJECTIUS FORMATIUS

**Objectius de coneixement**

L’estudiant adquireix un seguit de coneixements lingüístics reflectits en el punt 5 d’aquest document. A més, desenvolupa competències comunicatives tant en la interacció oral com en l’escrita, de manera que al final d’aquest primer curs ha de ser capaç de:

1. Emprar en la seva comunicació un ventall de conjuncions de subordinades del nivell A2/B1.1 del Marc de referència.
2. Distingir i utilitzar temps verbals complexos (A2/B1.1) com ara la veu passiva, el plusquamperfet, el condicional del passat (*Konjunktiv* II).
3. Fer un ús avançat de preposicions de temps i de lloc.
4. Reconèixer i emprar connectors dobles, com ara *entweder... oder*.
5. Declinar adjectius atributius.
6. Atendre clients en l’àmbit del turisme (recepció, restaurant, oficina de turisme) amb l’enfocament de la comunicació verbal (expressió oral i comprensió oral).
7. Llegir i redactar comunicacions escrites formals dins l’àmbit del turisme.

**Objectius d’habilitats**

Al final del curs, l’estudiant ha d’haver aconseguit el següent:

1. Començar a desenvolupar un grau de precisió (en gramàtica, ús de lèxic, registre, etc.) i fluïdesa (velocitat en la producció, habilitat per expressar idees i desenvolupar el discurs), tant en l’expressió escrita com en l’oral, equivalent a un nivell A2+/B1.1 del Marc europeu comú de referència.
2. Ampliar la capacitat d’aplicar estratègiques i habilitats per comprendre textos i escrits reals a l’entorn del turisme.
3. Ampliar la capacitat d’aplicar estratègies per continuar aprenent de manera autònoma fora de l’aula.
4. Ampliar la capacitat d’utilitzar material de consulta necessari per a l’aprenentatge de llengües: en xarxa, etc.

**4. COMPETÈNCIES I RESULTATS D’APRENENTATGE**

**COMPETÈNCIES ESPECÍFIQUES I RESULTATS D’APRENENTATGE**

CE 8. Manejar tècniques de comunicació d’empreses de les organitzacions turístiques: interna, externa i corporativa.

RESULTATS DE L’APRENENTATGE

CE 8.4. Identificar lèxic i formes gramaticals que s’apliquen al sector turístic en tres llengües estrangeres.

CE 8.5. Utilitzar els recursos sobre turisme disponibles a través d’Internet en tres llengües estrangeres.

CE 9. Comunicar-se oralment i per escrit en tres llengües estrangeres en el camp del turisme, així com en diferents entorns relacionats amb aquest camp.

RESULTATS DE L’APRENENTATGE

CE 9.3. Aplicar les particularitats idiomàtiques de nivell mitjà alt en el sector turístic en tres llengües estrangeres.

CE 9.4. Elaborar discursos apropiats per a diferents funcions, contextos, mitjans, activitats i situacions del propi àmbit laboral.

**COMPETÈNCIES TRANSVERSALS**

Per mitjà del treball en grup o en parella, l’alumnat adquireix experiència en les relacions interpersonals i, més concretament, en les relacions en un grup reduït. Al llarg dels cursos de llengües estrangeres, l’alumnat desenvolupa la capacitat de treballar en grup (escoltar, transmetre opinions, arribar a acords, etc.) i se l’ajuda a adquirir l’autonomia necessària per saber organitzar el temps i per resoldre qüestions o dubtes que puguin sorgir durant el procés d’aprenentatge. L’alumnat també reflexiona sobre les diferents estratègies d’aprenentatge i sobre com pot continuar aprenent fora de l’aula.

CT 1. Desenvolupar la capacitat d’aprendre de manera autònoma.

CT 2. Ser capaç d’autoavaluar els coneixements adquirits.

CT 4. Manejar les tècniques de comunicació a tots els nivells.

CT 10. Treballar en equip.

5. TEMARI I CONTINGUTS

Per la mateixa naturalesa del procés d’aprenentatge d’una llengua, en què totes les destreses i les habilitats estan contínuament relacionades, els objectius enumerats al punt 3 es treballen de manera connectada. Els continguts lingüístics els subdividim a continuació en funcions, continguts gramaticals, continguts lèxics i continguts fonètics i prosòdics.

**Funcions lingüístiques**

Les activitats comunicatives enumerades tot seguit tenen funcions lingüístiques de caràcter general i també específiques dins el camp del turisme.

1. *Funció socialitzadora*
* Usar fórmules convencionals de cortesia (per interessar-se per algú, per oferir-se a fer alguna cosa, etc.).
* Demanar disculpes i justificar-se.
* Usar fórmules escrites per saludar i acomiadar-se (correu electrònic, carta formal).
1. *Funció informativa*
* Identificar i descriure persones i llocs de treball. Demanar i donar informació sobre la personalitat, la formació i les competències professionals d’una persona.
* Demanar i donar informació sobre llocs (l’entorn personal, destinacions turístiques, patrimoni).
* Demanar i donar informacions sobre serveis turístics.
* Demanar i donar informació sobre activitats, fets o esdeveniments de la vida quotidiana i en el món del turisme, sobre coses passades o que han de passar.
* Situar en el temps un fet o un esdeveniment: des de quan té lloc alguna cosa, quan tindrà lloc, quant durarà, amb quina freqüència té lloc, etc.
* Demanar i donar informació sobre l’estat general d’una persona: estat físic (cansament, son, set) i estat anímic (tristesa, alegria, por).
* Fer hipòtesis i suposicions a partir de fets reals o possibles i expressar dubtes sobre la possibilitat d’un fet.
1. *Funció expressiva (sentiments i estats d’ànim)*
* Expressar sentiments de preocupació, inquietud, sorpresa, satisfacció, insatisfacció.
* Expressar esperança, il·lusió o desig per una cosa.
* Mostrar simpatia o antipatia per algú.
1. *Funció valorativa*
* Manifestar gustos i preferències.
* Mostrar interès o indiferència cap a algú o alguna idea.
* Comparar i escollir segons uns criteris donats.
* Expressar una suposició.
1. *Funció inductiva*
* Suggerir, aconsellar o obligar a fer alguna cosa. Oferir-se a fer-ho o negar-s’hi.
* Demanar a algú què té intenció de fer.
* Expressar la voluntat, l’obligació, la necessitat o el desig de fer una cosa. Preguntar sobre el motiu i el propòsit d’una acció.
* Tranquil·litzar una persona.
* Demanar i donar consells.
1. *Funció metalingüística*
* Demanar a una persona que repeteixi el que ha dit o el que ha dit algú altre.
* Demanar i oferir aclariments sobre el sentit d’una paraula o d’una expressió, recorrent, si cal, a exemples o a paràfrasis.
* Interrompre algú i prendre la paraula.

**Continguts gramaticals**

L’alumnat ha de ser capaç de reconèixer i utilitzar de manera adequada els continguts gramaticals següents:

*L’oració*

La coordinació i la subordinació.

Oracions subordinades: oracions temporals (*als*), oracions causals(*weil*), oracions condicionals, oracions relatives, oracions amb *dass*, *so... dass*, *obwohl*, *bevor*, *nachdem*, *bis*, oracions finals.

Ordre dels components de l’oració: *Satzklammer*, *Mittelfeld.*

Oracions coordinades.

 *Determinants*

Declinació dels articles determinats: genitiu.

Declinació dels articles negatius: genitiu.

Declinació dels articles indeterminats: genitiu.

Declinació dels articles possessius: genitiu.

 *Pronoms*

Indefinits: *eines*, *eines*, *einer*; *jedes*, *jedes*, *jeder*.

Demostratius: *des*, *des*, *der*; *dieses*, *dieses*, *dieser*.

Interrogatius: *welches*, *welches, welcher*, *welcher;* *wessen.*

Possessius del genitiu: *meines, deines, seines, seiner...*

 *Adjectiu*

Declinació de l’adjectiu: nominatiu, acusatiu i datiu, genitiu.

Participi en funció de l’adjectiu: *geräucherter Schinken*.

 *Verb*

Temps verbals*:* plusquamperfet, veu passiva, condicional del passat (*Konjunktiv* II), imperfecte.

Els verbs reflexius: *sich ärgern*, *sich freuen*, *sich waschen*...

Verbs amb complement preposicional: *sich freuen auf, sich ärgern über...*
Verbs modals: *sollen*, *müssen*, *dürfen,* *können*, *wollen*...

*Adverbi*

*Dennoch, trotzdem*

Els adverbis pronominals: *darüber*, *damit*, *daran...*

*Preposicions*

*Preposicions de temps: in, um, an, bis, von, bei, nach, vor, von... ab.*

Preposicions de direccionalitat: *in*, *an*, *auf*, *nach*, *zu*, *bei*, *von*, *aus*, *an*.... *entlang*.

Preposicions que regeixen genitiu: *trotz*, *(an)statt*, *wegen*...

 *Conjuncions*

*So... dass, als, bis, obwohl, bevor, nachdem.*

*Connectors dobles: entweder... oder, sowohl.... als auch.*

*Temps verbals*

Plusquamperfet, veu passiva, condicional del passat (*Konjunktiv* II).

**Continguts lèxics**

L’alumnat ha de ser capaç de reconèixer, anomenar, recordar, explicar i escollir el terme adequat, i utilitzar-lo en la situació comunicativa que el requereixi. També ha de saber utilitzar correctament un diccionari i ser capaç d’establir relacions semàntiques entre les diferents categories. Els continguts lèxics s’emmarquen, bàsicament, dins els camps següents:

1. Reservar i demanar taula, demanar la factura. Queixar-se (restauració, hotel).
2. Planificar programes turístics: informació turística.
3. Descriure l’allotjament: lloc, equipament, entorn.
4. Perfils de professionals del turisme: agent de viatges, recepcionista, informador a l’oficina de turisme, guia, atenció al client, animació.
5. Perfils d’un client o viatger.
6. Perfil d’un lloc de treball i tasques: recepció, informació, organització, etc., en agències, hotels, càmpings, oficines de turisme, companyies de transport i altres.
7. Sentiments.

**Continguts fonètics i prosòdics**

L’estudiant ha de reconèixer i utilitzar adequadament els elements prosòdics (entonació, ritme, etc.) de la llengua. L’estudiant també ha de ser capaç de reconèixer i utilitzar de manera adequada els sons i les grafies bàsics de l’alemany, en relació amb els continguts enumerats a continuació.

1. On s’ha de posar l’èmfasi a l’oració.

2. Connexions de les consonants.

3. L’accent de les paraules compostes.

4. La separació de síl·labes.

5. La melodia de l’oració.

**6. BIBLIOGRAFIA RECOMANADA**

La lectura és un component crucial del curs. A l’inici del curs el professorat informa sobre els llibres que s’hi utilitzen. A més del llibre del curs, el professorat assigna una gran varietat de textos per ajudar l’alumnat a desenvolupar la capacitat de comprensió lectora i millorar així en les àrees de coneixement lingüístic.

***Textos del curs***

— Llibre de text. S’indica a classe.
— *Langenscheidt. Diccionario básico alemán (50.000 palabras).* Editorial Langenscheidt*.*

— *Gramática para hispanohablantes.* Editorial Herder.

— Materials d’aprenentatge multimèdia en xarxa.

— Llocs web indicats pel professorat.

 **7. METODOLOGIA DOCENT**

Als cursos d’alemany s’intenta que l’alumnat utilitzi l’idioma activament durant la classe i les pràctiques que fa fora de l’aula per dur a terme tasques de comunicació que s’assemblin a allò que fem en la vida real, en una varietat de situacions i contextos diferents. El professorat motiva l’estudiant perquè utilitzi l’idioma activament, per tal d’aprendre; així, dissenya i promou activitats perquè l’alumnat participi a classe i sigui el protagonista del seu aprenentatge.

La metodologia és bàsicament interactiva. Els estudiants han de posar en pràctica tots els coneixements lingüístics per acomplir una sèrie de tasques (orals i escrites), tant en un context global com en l’àmbit del turisme. Dit d’una altra manera, l’èmfasi es posa en el procés d’aprenentatge més que no pas a rebre presentacions teòriques del professorat.

**ACTIVITATS FORMATIVES**

|  |  |  |  |  |
| --- | --- | --- | --- | --- |
| **Títol** | **UD** | **Hores** | **ECTS** | **Resultats d’aprenentatge** |
| **Tipus: sessions de teoria** |  |   |   |  |
|  |  |  |  |  |
|  Presencial |  | 30 | 1,2 | CE 8.4, CE 8.5, CE 9.3, CE 9.4 CT 4, CT 10 |
|  |  |  |  |  |
|  No presencial |  | 30 | 1,2 | CE 8.4, CE 8.5, CE 9.3, CE 9.4 CT 1, CT 2, CT 4 |
| **Tipus: dirigides (1)** |  |  |   |  |
|  |  |  |  |  |
| Presencial |  | 30 | 1,2 | CE 8.4, CE 8.5, CE 9.3, CE 9.4 CT 4 |
|  |  |  |  |  |
| No presencial |  | 30 | 1,2 | CE 8.4, CE 8.5, CE 9.3, CE 9.4 CT 1, CT 2, CT 4 |
| **Tipus: tutories** |  |  |  |  |
|  |  |  |  |  |
|  |  |  |  |  |
| Presencials |  |  5 |  0,2 | CT 2 |
|  |  |  |  |  |
| En línia (2) |  |  5 |  0,2 | CT 2 |
|  |  |  |  |  |
| **Tipus: autònomes (3)** |  |  |  |  |
| Teoria |  |  10 |  0,4 | CE 8.4, CE 8.5, CE 9.3, CE 9.4 CT 1, CT 2, CT 4 |
| Activitats dirigides |  |  10 |  0,4 | CE 8.4, CE 8.5, CE 9.3, CE 9.4 CT 1, CT 2, CT 4 |

1. Les activitats dirigides inclouen la resolució de problemes, exercicis, expressions escrites i casos pràctics.
2. Les tutories en línia comprenen no tan sols les consultes entre professorat i alumnat per correu electrònic, sinó també la consulta obligatòria dels documents d’avaluació que el professorat va penjant al Campus Virtual al llarg del semestre.
3. El treball autònom correspon a les hores necessàries per adquirir els coneixements teòrics de l’assignatura (teoria), i a les hores assignades al treball pràctic (activitats dirigides) relacionades amb la resolució de problemes, exercicis i casos pràctics o l’elaboració de treballs (cerca d’informació, redacció, presentació en públic).

8. SISTEMA D’AVALUACIÓ

***Convocatòria d’avaluació continuada***

Per a la convocatòria d’avaluació continuada es necessita acreditar una assistència mínima a les classes del 80 %.

***Activitats d’avaluació continuada***

**Redaccions**. Es fan entre 2 i 5 redaccions. El professorat pot demanar reredaccions d’aquestes redaccions (la correcció de la redacció original per part de l’estudiant), si així ho desitja.

**Dossier**. El dossier conté entre 6 i 8 activitats, que poden avaluar les quatre destreses lingüístiques. Les activitats es poden fer a casa o a classe. A continuació, es detallen activitats d’exemple que es poden incloure com a activitats del dossier:

Fitxes de lectura

Activitats de transformació

Miniproves

Fitxes d’autoavaluació

Recerca d’informació

Producció de documents

Es poden aprofitar els dies que dona el centre per fer exàmens a mig curs per dur a terme activitats que formin part del dossier, com per exemple miniproves de comprensió oral o de comprensió escrita.

**Activitats orals**. Al llarg del curs, es fa com a mínim una activitat oral i com a màxim dues. Aquesta activitat pot ser individual o en grup, presencial o enregistrada. Les activitats orals, segons el nivell i el nombre d’estudiants per aula, poden ser monòlegs, diàlegs, presentacions, etc.

**Proves parcials**. A mitjan curs i aprofitant els dies que dona el centre per fer exàmens, es fan una o diverses proves parcials, que poden ser una prova d’expressió escrita (una o dues tasques) i/o una prova d’expressió oral. Aquestes proves han de tenir un format semblant a les proves de l’examen final.

**Actitud i participació**. S’avalua l’esforç, l’actitud i la participació de l’alumnat.

**Prova final d’avaluació continuada.** Avalua l’expressió escrita i l’oral. La prova final d’avaluació continuada es fa el mateix dia i hora que l’examen final.

Per superar l’assignatura cal obtenir una nota mínima global del 60 % (activitats i prova final).

***Convocatòria d’examen final***

Si l’estudiant no s’ha presentat a l’avaluació continuada, té dret a fer un examen final d’avaluació que incorpora les dues destreses productives (expressió escrita i expressió oral). Cal obtenir una nota mínima del 50 % en cada destresa (cada part de l’examen) i una nota mínima total del 60 % per superar l’examen i, per tant, l’assignatura.

***Convocatòria de reavaluació***

L’estudiant que obtingui entre un 3,5 i un 4,999 de mitjana en la convocatòria d’examen final o a la prova final d’avaluació continuada té dret a reavaluació.

La reavaluació consisteix a repetir aquelles parts de l’examen que l’estudiant tingui per sota de la nota mitjana global, és a dir, aquelles parts que estiguin per sota del 60 %.

***Canvi de data de la prova***

Els examinands que no poden assistir a les proves en les dates establertes per motius mèdics, laborals (viatges o altres obligacions semblants) o humanitaris poden sol·licitar un canvi de data al professorat, *aportant la documentació necessària*i (excepte en casos extrems com ara accidents) amb un mínim de set dies naturals d’antelació. En cas de resolució positiva, les proves sempre es duen a terme en el termini establert per l’Escola Universitària de Turisme i Direcció Hotelera.

***Altres aspectes d’avaluació***

No hi ha cap tipus de certificació de nivell.

Els alumnes amb prou coneixements previs tenen el dret de presentar-se a l’examen del nivell B1 del Servei de Llengües, per tal d’obtenir la certificació d’aquest nivell.

**ACTIVITATS D’AVALUACIÓ**

|  |  |  |  |  |
| --- | --- | --- | --- | --- |
| **Títol** | **Pes** | **Hores** | **ECTS** | **Resultats d’aprenentatge** |
|  Redaccions | 15 % | 1,5 | 0,06 | CE 8.1, CE 8.2, CE 8.3, CE 9.1, CE 9.2 |
|  |  |  |  |  |
|  Dossier | 20 % | 5 | 0,2 | CE 8.1, CE 8.2, CE 8.3, CE 9.1, CE 9.2 |
|  |  |  |  |  |
|  Activitats orals | 5 % | 0,5 | 0,02 | CE 8.1, CE 8.2, CE 8.3, CE 9.1, CE 9.2 |
|  |  |  |  |  |
| Proves parcials | 10 % | 1 | 0,04 | CE 8.1, CE 8.2, CE 8.3, CE 9.1, CE 9.2 |
|  |  |  |  |  |
| Actitud i participació | 10 % | — | — | CE 8.1, CE 8.2, CE 8.3, CE 9.1, CE 9.2 |
|  |  |  |  |  |
| Prova final | 40 % | 1,5 | 0,06 | CE 8.1, CE 8.2, CE 8.3, CE 9.1, CE 9.2 |
|  |  |  |  |  |

Per superar l’assignatura cal obtenir una nota mínima global del 60 %.

9. PLANIFICACIÓ DE LA DOCÈNCIA

Primer semestre

|  |  |  |  |  |
| --- | --- | --- | --- | --- |
| **SETMANA** | **TEMA** | **MÈTODE** | **HORES** |  |
|  1-2 | Repàs.Presentar-se;parlar del passat, d’interessos i d’activitats. | Repàs de gramàtica i vocabulari.Participació a classe (expressió oral).Exercicis de comprensió oral i escrita. | 4 |  |
| 3-4-5 | Al restaurant— Acomodar el client.— Parlar de preferències.— Expressar queixes i reaccionar a queixes. | Gramàtica i vocabulari.Participació a classe (lectura, expressió oral).Exercicis de comprensió oral i escrita.  | 6 |  |
| 6-7 | — Explicar la carta, àpats.— La declinació de l’adjectiu, participi en funció de l’adjectiu.— Veu passiva.  | Gramàtica i vocabulari.Participació a classe (lectura, expressió oral, exercicis). | 4 |  |
| 8-9-10 | A la informació turística— Informar-se i donar informació turística (visites, horaris, adreces...).— Donar instruccions i consells sobre com arribar a un lloc.— Entendre prospectes d’informació turística.  | Participació a classe (lectura, expressió oral).Exercicis de comprensió oral i escrita. Exercicis d’autoavaluació (a classe i en línia). | 6 |  |
| 11-12 | — Recomanar programes, rutes.— Condicional del passat (*Konjunktiv* II), *wenn*. — Pregunta indirecta.  | Gramàtica i vocabulari.Participació a classe (lectura, expressió oral, exercicis). | 4 |  |
| 13-14-15 | La guia turística— Saludar i presentar-se.— Parlar d’atraccions turístiques.— Parlar de temps i temporades.— Oferir ajut.  | Gramàtica i vocabulari.Participació a classe (expressió oral).Exercicis de comprensió oral i escrita.Exercicis d’autoavaluació (a classe i en línia). | 6 |  |
| Segon semestre |  |
| 1-2 | Publicitat— Diferents formes de publicitat: Ràdio i televisió Anunci  Redactats | Gramàtica i vocabulari. Participació a classe (expressió oral). Exercicis de comprensió oral i escrita. Treball d’expressió escrita. | 4 |  |
| 3-4-5 | Souvenirs— Recomanar i explicar productes.— Parlar de regals.— Parlar de preus.  | Gramàtica i vocabulari. Participació a classe (expressió oral).Exercicis de comprensió oral i escrita.Treball d’expressió escrita. | 6 |  |
| 6-7-8 | A l’hotel 1— Comunicació escrita.— Comunicació per telèfon.— Donar la benvinguda.— Acomodar el client. | Gramàtica i vocabulari. Participació a classe (expressió oral). Exercicis de comprensió oral i escrita.Exercicis d’autoavaluació (a classe i en línia).Treball d’expressió escrita.   | 6 |  |
| 9-10-11 | A l’hotel 2— Preguntar pel benestar del client.— Fer queixes, reaccionar a queixes.— Contestar una queixa per escrit.— Fer i comentar factures.— Acomiadar el client.  | Gramàtica i vocabulari. Participació a classe (expressió oral).Exercicis de comprensió oral i escrita.Exercicis d’autoavaluació (a classe i en línia). Treball d’expressió escrita. | 6 |  |
| 12-13 | — Parlar sobre formes de turisme: Turisme individual. Turisme en grup.— Planificar viatges. | Gramàtica i vocabulari. Participació a classe (expressió oral). Exercicis de comprensió oral i escrita. Treball d’expressió escrita. | 4 |
| 14-15 | Mitjans de transport— Recomanar i escollir mitjans de transport de rodalies i transport de distàncies llargues.— Descriure avantatges i desavantatges, preus, estacions de tren, bus, aeroport.— Demanar i donar informació d’arribades i sortides.* Cancel·lar bitllets.
 | Gramàtica i vocabulari. Participació a classe (expressió oral). Exercicis de comprensió oral i escrita. Exercicis d’autoavaluació (a classe i en línia). Treball d’expressió escrita. | 4 |

10. EMPRENEDORIA I INNOVACIÓ

Respecte a la metodologia, el professorat orienta i aconsella sobre els nivells de les tasques, dels materials, de les produccions obtingudes i de la progressió de l’alumnat, i sobre els recursos a l’abast per continuar l’aprenentatge al llarg de la vida (foment de l’autoaprenentatge, de l’autonomia i de les habilitats d’autoavaluació de l’estudiant).

Sobre els mecanismes o les estratègies proposats, es fomenta l’aprenentatge informal fent servir comunitats de pràctica i es fan servir eines del web 2.0 si es donen les condicions tècniques i de coneixement per fer-ho (blogs, treball en xarxa, espais virtuals d’aprenentatge, documents col·laboratius per fer treballs en diacronia i/o en sincronia).

**Recomanacions**

Ateses les característiques de qualsevol assignatura de llengua estrangera, és imprescindible que l’alumnat s’impliqui activament en les classes presencials i en tota la feina que ha de fer fora de l’aula.

Té una rellevància màxima que l’alumnat aprofiti tots aquells mitjans que, fora de l’aula, també el posen en contacte directe amb l’idioma.

Es recomana consultar els recursos virtuals del Centre d’Autoaprenentatge de Llengües del Servei de Llengües seleccionats pels professionals del Servei per a l’aprenentatge autònom: <http://pagines.uab.cat/cal/content/alemany>, des d’on es pot accedir a l’apartat específic [*Alemany a Turisme*](http://pagines.uab.cat/cal/content/alemany-turisme).